**Ministru kabineta rīkojuma projekta**

**„Grozījums Ministru kabineta 2010.gada 29.decembra rīkojumā Nr.762 „Par projekta „Olimpiskā centra „Ventspils” infrastruktūras attīstība periodā no 2011.–2013.gadam” īstenošanu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība nodrošināt likumprojektā „Par valsts budžetu 2014.gadam” (Nr.948/Lp11) un likumprojektā „Par vidēja termiņa budžeta ietvaru 2014., 2015. un 2016.gadam” (Nr.947/Lp11) iekļauto valsts budžeta ilgtermiņa saistību atbilstību faktiskajām valsts uzņemtajām ilgtermiņa saistībām. 2. Saistība ar Izglītības un zinātnes ministrijas (turpmāk arī – ministrija) 2013.gada 18.oktobrī iesniegtajiem priekšlikumiem likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” otrajam lasījumam. 3. Latvijas Nacionālās sporta padomes (turpmāk – Padome) 2013.gada 25.septembra sēdē ministrijai dotais uzdevums (prot. Nr.3 14.1.§, 14.1.4.apakšpunkts). |
| 2. | Pašreizējā situācija un problēmas | Padomes 2013.gada 25.septembra sēdē biedrības „Latvijas Olimpiskā komiteja” (turpmāk – LOK) prezidents A.Vrubļevskis informēja par LOK izsniegto valsts galvoto aizdevumu atmaksai paredzēto valsts budžeta līdzekļu ekonomiju. Lai objektīvi varētu izvērtēt A.Vrubļevska sniegto informāciju, kā arī izvērtēt nepieciešamību sagatavot nepieciešamos dokumentus (t.sk. tiesību aktu projektus) par iespējamu līdzekļu pārdali izskatīšanai Ministru kabinetā, ar ministrijas 2013.gada 4.oktobra vēstuli Nr.01-17/4402 LOK tika pieprasīts sniegt detalizētu informāciju un dokumentus saistībā ar LOK izsniegto valsts galvoto aizdevumu atmaksu. LOK 2013.gada 7.oktobra vēstulē Nr.233 informēja ministriju, ka LOK budžetā valsts galvoto aizdevumu atmaksai ir izveidojies pārpalikums (līdzekļu ekonomija) 1`332`829 latu (1`896`445 *euro*) apmērā. Pēc ministrijas pieprasījuma LOK iesniedza arī minētā ietaupījuma sadalījumu pa valsts galvoto aizdevumu projektiem. Saskaņā ar LOK sniegto skaidrojumu minētais ietaupījums izveidojies, jo: (1) kredītu atmaksas periodā ekonomikas attīstības procesu rezultātā ir samazinājušies EURIBOR un RIGIBOR; (2) 2009.gadā divu valsts galvoto aizdevumu līgumi ar kredītiestādēm tika pārslēgti no LVL uz EUR maksājumiem; (3) LOK piešķirto valsts budžeta līdzekļu ietvaros ir veicis pirmstermiņa pamatsummu atmaksas, tādējādi samazinot procentu maksājumus. Ievērojot minēto, kā arī, ņemot vērā Padomes 2013.gada 25.septembra sēdē ministrijai doto uzdevumu (prot. Nr.3 14.1.§, 14.1.4.apakšpunkts), nepieciešams pieņemt lēmumu par šo ietaupīto līdzekļu izmantošanu.  No Ministru kabineta 2010.gada 29.decembra rīkojumā Nr.762 „Par projekta „Olimpiskā centra „Ventspils” infrastruktūras attīstība periodā no 2011.–2013.gadam” īstenošanu” apstiprinātajām valsts budžeta ilgtermiņa saistībām projekta īstenošanai ietaupījums 2014.gadā ir 271`631 *euro* jeb 190`903 latu apmērā.  Ministrija ierosina šos līdzekļus (kopā 271`631 *euro*) novirzīt kā līdzfinansējumu Vidzemes Olimpiskā centra attīstības projekta īstenošanai (finansējuma saņēmējs – Valmieras pilsētas dome).  Ņemot vērā to, ka informācija par Vidzemes Olimpiskā centra attīstības projektu sniegta Ministru kabineta rīkojuma projekta „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali” sākotnējās ietekmes novērtējuma ziņojumā (anotācijā), kurš tiek virzīts vienotā dokumentu paketē ar šo Ministru kabineta rīkojuma projektu, papildus informācija sniegta netiek.  Lai nodrošinātu minēto līdzekļu pārdali, ministrija 2013.gada 18.oktobrī ir iesniegusi attiecīgus priekšlikumus likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” otrajam lasījumam. Tāpat ministrija ir sagatavojusi attiecīgu Ministru kabineta sēdes protokollēmuma projektu.  Vienlaikus ar grozījumiem iepriekšminētajā Ministru kabineta rīkojumā saistībā ar ieekonomēto (ietaupīto) līdzekļu pārdali, 2014.gadā un turpmākajos gados valsts budžeta ilgtermiņa saistībās ietvertās naudas summas nepieciešams norādīt *euro*, jo ar 2014.gada 1.janvāri Latvijā tiek ieviests *euro*. Ņemot vērā faktu, ka iepriekšminētais Ministru kabineta rīkojums ir saistīts ar valsts budžeta ilgtermiņa saistībām, veicot latu konvertāciju uz *euro*, kā 2014.gadā un turpmākajos gados (kopā) paredzamā naudas summa *euro* norādīta identiski likumprojektā „Par valsts budžetu 2014.gadam” un likumprojektā „Par vidēja termiņa budžeta ietvaru 2014., 2015. un 2016.gadam” iekļauto valsts budžeta ilgtermiņa saistību [naudas summa *euro*] apmēram (ministrijas iesniegto priekšlikumu otrajam lasījumam redakcijā). |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz aizstāt 1.2.apakšpunktā skaitli un vārdu „4 527 792 latu” ar skaitli un vārdu „6 170 837 *euro*”.  Ministru kabineta sēdes protokollēmuma projekts paredz atbalstīt ministrijas priekšlikumu par līdzekļu pārdali. |
| 5. | Projekta izstrādē iesaistītās institūcijas | Izglītības un zinātnes ministrija |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts ir saistīts ar Ministru kabineta rīkojuma projektu „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali”, kurš tiek virzīts vienotā dokumentu paketē ar šo Ministru kabineta rīkojuma projektu, tāpēc atsevišķa sabiedrības līdzdalība nav nepieciešama.  Jautājums saistīts ar nepieciešamību nodrošināt likumprojektā „Par valsts budžetu 2014.gadam” (Nr.948/Lp11) un likumprojektā „Par vidēja termiņa budžeta ietvaru 2014., 2015. un 2016.gadam” (Nr.947/Lp11) iekļauto valsts budžeta ilgtermiņa saistību atbilstību faktiskajām valsts uzņemtajām ilgtermiņa saistībām. Sabiedrības līdzdalība nevar mainīt nepieciešamību nodrošināt tiesisku rīcību ar valsts budžeta līdzekļiem. |
| 7. | Cita informācija | Nav. |

Anotācijas II sadaļa – Ministru kabineta rīkojuma projekts šo jomu neskar.

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst.) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013)  gadu | Izmaiņas, salīdzinot ar kārtējo (2013)  gadu | Izmaiņas, salīdzinot ar kārtējo (2013)  gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēti aprēķini sniegti Ministru kabineta rīkojuma projekta „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali” (kurš tiek virzīts vienotā dokumentu paketē ar šo Ministru kabineta rīkojuma projektu) sākotnējās ietekmes novērtējuma ziņojuma (anotācijas) 2.pielikumā.  Ministrijas priekšlikums ir fiskāli neitrāls un nerada negatīvu ietekmi uz 2014.gada un turpmāko gadu valsts budžetiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

Anotācijas IV – VI sadaļa – Ministru kabineta rīkojuma projekts šīs jomas neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Ministru kabineta rīkojuma šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Ministru kabineta rīkojuma šo jomu neskar. |
| 6. | Cita informācija | Nav |

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

28.10.2013. 14:52

1183

Izglītības un zinātnes ministrijas

Sporta un jaunatnes departamenta

direktora vietnieks sporta jomā E.Severs

67047935, edgars.severs@izm.gov.lv